CELEX: 32005L0021
Language: et
Date: 2005-03-07 00:00:00
Title: Komisjoni direktiiv 2005/21/EÜ, 7. märts 2005, millega kohandatakse tehnika arenguga nõukogu direktiivi 72/306/EMÜ sõidukite diiselmootorite heitmete vastu võetavaid meetmeid käsitlevate liikmesriikide õigusaktide ühtlustamise kohtaEMPs kohaldatav tekst

8.3.2005   
            
            
               ET
            
            
               Euroopa Liidu Teataja
            
            
               L 61/25
            
         
      KOMISJONI DIREKTIIV 2005/21/EÜ,
   7. märts 2005,
   millega kohandatakse tehnika arenguga nõukogu direktiivi 72/306/EMÜ sõidukite diiselmootorite heitmete vastu võetavaid meetmeid käsitlevate liikmesriikide õigusaktide ühtlustamise kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 2. augusti 1972. aasta direktiivi 72/306/EMÜ sõidukite diiselmootorite heitmete vastu võetavaid meetmeid käsitlevate liikmesriikide õigusaktide ühtlustamise kohta, (1) eriti selle artiklit 4,
   ning arvestades järgmist:
   
               (1)
            
            
               Direktiiv 72/306/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati nõukogu 6. veebruari 1970. aasta direktiiviga 70/156/EMÜ liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta. (2)
               
            
         
               (2)
            
            
               Sellest tulenevalt kohaldatakse direktiivi 72/306/EMÜ suhtes direktiivi 70/156/EMÜ sätteid, milles käsitletakse sõiduki süsteeme, osi ja eraldi seadmestikke.
            
         
               (3)
            
            
               Direktiivi 70/156/EMÜ, muudetud direktiiviga 92/53/EMÜ, (3) artikli 9 lõikega 2 nähakse ette võrdväärsus kõnealuste üksikdirektiivide ja ÜRO Euroopa Majanduskomisjoni (EMK) vastavate eeskirjade vahel. Seepärast on vaja viia heitgaaside suitsususe mõõtmiseks kasutatava mõõturi valgusallikaga seotud tehnilised nõuded vastavusse EMK eeskirjaga nr 24 ja rahvusvaheliste standarditega. Samuti on asjakohane viia heitgaaside suitsususe mõõtmisel kasutatav kütus vastavusse nõukogu direktiivi 88/77/EMÜ (4) kohaselt heitmete mõõtmisel kasutada lubatud kütusega.
            
         
               (4)
            
            
               Käesoleva direktiiviga ettenähtud meetmed on kooskõlas direktiiviga 70/156/EMÜ asutatud tehnika arenguga kohandamise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 72/306/EMÜ lisasid muudetakse kooskõlas käesoleva direktiivi lisaga.
   Artikkel 2
   Alates 9. märtsist 2006 liikmesriigid:
   
               —
            
            
               ei anna enam direktiivi 70/156/EMÜ artikli 4 lõike 1 kohast EÜ tüübikinnitust ja
            
         
               —
            
            
               võivad keelduda siseriikliku tüübikinnituse andmisest
            
         uuele sõidukitüübile diiselmootori heitmetest tulenevatel põhjustel, kui sõidukitüüp ei vasta käesoleva direktiiviga muudetud direktiivi 72/306/EMÜ sätetele.
   Käesoleva direktiiviga ei tunnistata kehtetuks ühtegi direktiivi 72/306/EMÜ kohaselt varem antud tüübikinnitust ega takistata selliste tüübikinnituste laiendamist selle direktiivi alusel, mille kohaselt esialgne tüübikinnitus anti.
   Artikkel 3
   1.   Liikmesriigid jõustavad käesoleva direktiivi täitmiseks vajalikud õigusnormid 8. märtsil 2006. Nad teatavad sellest viivitamata komisjonile. Nad kohaldavad käesolevat direktiivi alates 9. märtsist 2006.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti.
   Artikkel 4
   Käesolev direktiiv jõustub kolmandal päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.
   
      Brüssel, 7. märts 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 190, 20.8.1972, lk 1. Direktiivi on viimati muudetud komisjoni direktiiviga 97/20/EÜ (EÜT L 125, 16.5.1997, lk 21).
   
      (2)  EÜT L 42, 23.2.1970, lk 1. Direktiivi on viimati muudetud komisjoni direktiiviga 2004/104/EÜ (ELT L 337, 13.11.2004, lk 13).
   
      (3)  EÜT L 225, 10.8.1992, lk 1.
   
      (4)  EÜT L 36, 9.2.1988, lk 33. Direktiivi on viimati muudetud komisjoni direktiiviga 2001/27/EÜ (ELT L 107, 18.4.2001, lk 10).
   
      LISA
      Artiklite ja I lisa vahel esitatud lisaloetelu asendatakse järgmisega:
      
         
            “LISADE LOETELU
            
                        I lisa:
                     
                     Mõisted, EÜ tüübikinnituse taotlemine, EÜ tüübikinnituse andmine, korrigeeritud neeldumisteguri tähis, nõuded ja katsetused, tüübimuudatused, toodangu vastavus
                  
                        
                           1. liide:
                        
                     
                     Teatis
                  
                        
                           2. liide:
                        
                     
                     Tüübikinnitustunnistus
                  
                        II lisa:
                     
                     Korrigeeritud neeldumisteguri tähise näidis
                  
                        III lisa:
                     
                     Püsikiiruskatse täiskoormuse juures
                  
                        IV lisa:
                     
                     Vaba kiirenduse katse
                  
                        V lisa:
                     
                     Püsikiiruskatsel kohaldatavad piirväärtused
                  
                        VI lisa:
                     
                     Suitsususe mõõturite näitajad
                  
                        VII lisa:
                     
                     Suitsususe mõõturite paigaldamine ja kasutamine”
                  
      
      DIREKTIIVI 72/306/EMÜ I LISA MUUDATUSED
      
                  1.
               
               
                  
                               
                           
                           
                              Punktis 5.2.2.1 asendatakse sõnad “VI lisas” sõnadega “V lisas”.
                           
                        
                               
                           
                           
                              Punktis 5.3.2 asendatakse sõnad “VI lisas” sõnadega “V lisas”.
                           
                        
                               
                           
                           
                              Punktis 5.4 asendatakse sõnad “VII lisas” sõnadega “VI lisas”.
                           
                        
                               
                           
                           
                              Punktis 7.2.1.2 asendatakse sõnad “VI lisas” sõnadega “V lisas”.
                           
                        
            DIREKTIIVI 72/306/EMÜ III LISA MUUDATUSED
      
                  2.
               
               
                  
                               
                           
                           
                              Punkt 3.2 asendatakse järgmisega:
                              
                                 “3.2.   Kütus
                                 Kasutatakse etalonkütust, mis on kindlaks määratud direktiivi 88/77/EMÜ (nagu seda on viimati muudetud) IV lisas ja mis on asjakohane heitmete selliste piirväärtuste puhul, mille kohta sõidukile või mootorile on antud tüübikinnitus.”
                              
                           
                        
                               
                           
                           
                              Punktis 3.4 asendatakse sõnad “VII lisas” sõnadega “VI lisas” ning sõnad “VIII lisa” sõnadega “VII lisa”.
                           
                        
                               
                           
                           
                              Punktis 4.2 asendatakse sõnad “VI lisa” sõnadega “V lisa”.
                           
                        
            
                  3.
               
               
                  V lisa jäetakse välja.
               
            
                  4.
               
               
                  VI lisa muudetakse V lisaks.
               
            
                  5.
               
               
                  VII lisa muudetakse VI lisaks.
                  Punkt 3.3 asendatakse järgmisega:
                  “3.3.   Valgusallikas
                  Valgusallikas on hõõglamp värvustemperatuuril 2 800–3 250 K või roheline valgusdiood (LED) spektritipuga 550–570 nm. Valgusallikat kaitstakse tahmumise eest vahendite abil, mis ei mõjuta tootja poolt ettenähtud optilise tee pikkust.”
               
            
                  6.
               
               
                  VIII lisa muudetakse VII lisaks.
                  Punktides 2.16, 2.17 ja 2.2.3 asendatakse sõnad “VII lisa” sõnadega “VI lisa”.